## Mal for prosjektbeskrivelse

**Denne prosjektbeskrivelsesmalen består av**

**A:** Oversikt over kapitlene og seksjonene som skal brukes som struktur i prosjektbeskrivelsen

**B:** Velledning på innholdet i hvert kapittel og avsnitt

**Kapasitetsløft for å styrke kompetanse og forskning for regionalt næringsliv**

## A: Kapitler og avsnitt som skal brukes

**Tittel på prosjekt**

### Relevans for utlysningen

### Kvalitet

* 1. Nytteverdi, kunnskapsbehov og prosjektmål

1.2 Problemstillinger i grensesnittet mellom næringslivets behov og tilgangen til regional forskning og utdanning

1.3 Nyskapning og ambisjoner

### 2. Virkninger og effekter

* 1. Virkninger og effekter av de foreslåtte aktivitetene

2.2 Tiltak for kommunikasjon og utnyttelse av resultatene

### 3. Implementering

3.1 Prosjektleder og prosjektgruppe

3.2 Prosjektorganisasjon, planer, budsjett og styring/ledelse

## B: Veiledning

Den foreslåtte forskningen og aktivitetene skal presenteres tydelig, bruk et språk som er forståelig for personer med generell vitenskapelig forståelse av feltet. Vær oppmerksom på at ekspertene i panelet der søknaden din gjennomgås, ikke nødvendigvis har nøyaktig samme erfaring fra fagområdet som deg.

Fullfør kapitlene og delene i malen, følg rekkefølgen på elementene og bruk overskriftene i **del A (blå skrift),** og slett veiledningen i del B (slett hele del B). ***Malen er utformet for å svare på alle delene av vurderingskriteriene men gir også beskrivelse og råd som er tilpasset Kapasitetsløft***. Les utlysningsteksten nøye.

Prosjektbeskrivelsen skal ikke overstige 11 sider, inkludert listen over referanser. Det er ikke mulig å laste opp et vedlegg som overskrider dette. Sideformatet må være A4 med marger på 2 cm, enkel linjeavstand og Arial, Calibri, Times New Roman eller lignende 11-punkts skrift. Det er tillatt å bruke 9-punkts skrift for listen over referanser og bildetekster. Lenker som er oppført i prosjektbeskrivelsen, vil ikke bli inkludert i vurderingen.

*Vurderingskriteriene Kvalitet, Virkninger og Effekter og Gjennomføring i denne malen er tilpasset utlysningens formål. Bruk prosjektbeskrivelsens mal og overskrifter* **i blå tekst.**

### Tittel på prosjekt

Bruk samme tittel som i søknadsskjemaet.

### Relevans for utlysningen

Beskriv hvordan og hvorfor det foreslåtte prosjektet er relevant og bidrar til målene som er beskrevet i utlysningen og i programplanen.

### Kvalitet

I dette kapitlet skal dere gi en beskrivelse prosjektets overordnede idé, hvordan det er forankret i det aktuelle næringslivets behov, i deltagende FoU-institusjoner og fylkeskommunale strategier, samt prosjektets potensial for verdiskaping og omstilling i næringslivet. Beskriv status for kunnskapsfronten regionalt, nasjonalt og internasjonalt (state of the art) for de områdene hvor prosjektet skal bidra med kompetansebygging. Det er viktig å få frem hvilket løft, kapasitetsløftprosjektet, skal skape.

* 1. **Nytteverdi, kunnskapsbehov og prosjektmål**
* Beskriv prosjektets overordnede idé og det næringslivet prosjektet retter seg mot.
* Beskriv nytteverdien for forskningsfeltet prosjektet har som mål å bidra til å utvikle, og beskriv potensial, kunnskapsbehov og utfordringer som ligger til grunn for oppstarten av prosjektet.
* Beskriv overordnede prosjektmål og delmål som leder frem til hovedmålet. Det må klart fremgå hvilke resultater som forventes oppnådd. Beskriv også hvorfor disse måleneer prioritert relatert til utlysningens formål og samarbeidspartnerne behov og deres planer og startegier.
* Beskriv forankringen i samarbeidspartnernes behov og strategier, samt fylkenes mål og prioriteringer.
* Beskriv det løftet som skal gjøres for de næringsrettede tilbudene, hva er state of the art og hvordan øke kompetansen gjennom samarbeid (nasjonalt og internasjonalt) slik at regionale FoU miljøer styrker seg.
  1. **Problemstillinger i grensesnittet mellom næringslivets behov og tilgangen til regional forskning, kompetanse og utdanning**
* Beskriv i detalj problemstillingene,behovene, behovene og potensialet.
* Beskriv grundig en handlingsplan med aktiviteter som skal bidra til oppnåelse av prosjektmålene, kunnskap og kompetansebehovene. Bruk gjerne en struktur med arbeidspakker med mål og aktiviteter.

Nb! Gi nok detaljer til at lesere kan forstå hva du foreslår, hvordan det vil bli utført og om det er mulig å gjennomføre.

* Gi en kort redegjørelse for mulige risikoer som kan hindre måloppnåelse og beskriv hvordan dere planleggerå håndtere disse risikoene.
* Beskrive hvordan dere skal bruke relevant kunnskap og kompetanse hos samarbeidspartnerne for å utvikle/forbedre tilgangen og relevansen i eksisterende og nye utdanningstilbud. Hvordan planlegger dere å utvikle samarbeid om forskning, og eventuelt også å etablere nye forskningsområder?
* Hvis det er relevant, spesifiser hvorfor en tverrfaglig tilnærming er valgt.
* Hvis prosjektet har noen etiske problemstillinger, kan dere beskrive hvordan disse skal håndteres.
* Beskriv eventuelt hvordan kjønnsperspektiver vil bli tatt hensyn til i prosjektet/arbeidspakkene.
* Hvis relevant, beskrive hvordan potensielt uønskede effekter fra å gjennomføre prosjektet, på menneskers og dyrs helse, klima og miljø og samfunn generelt, kan unngås.
  1. **Nyskapig og ambisjoner**
* Beskriv potensial for utvikling av ny kunnskap og innovasjon relevant for utlysningens formål, inkludert teori, eksprimentelle, empiriske metoder og aktiviteter for å skape ny kunnskap og endring.
* Fremhev nye, originale eller ambisiøse aspekter ved prosjektet, for eksempel i målene, metoder, aktiviterer og tilnærminger.

**Kvalitet – vær oppmerksom på:**

Sørg for at den teoretiske tilnærmingen og/eller valget av metoder/aktiviteter er godt redegjort for og beskrevet i detalj, og at det er klart hvordan metodene/aktivitetene settes sammen og er tilstrekkelige for å svare på forskningsspørsmål, behov, hypoteser og prosjektmål innen utdanning, forskning og innovasjon.

Se mer informasjon om etiske standarder i forskningen her:

<https://www.forskningsradet.no/en/forskningspolitisk-radgivning/Ethical-standards-in-research/>

### Virkninger og effekter

I dette kapitlet skal dere beskrive betydningen av de forventede resultatene når det gjelder faglig utvikling og den næringslivs- og sammfunnsmessige effekten av prosjektet. Den potensielle effekten kan være på kort eller lengre sikt. Prosjektet skal skape endringer som skal kunne videreføres etter at prosjektet er slutt. De langsiktige effektene for regionalt næringsliv, offentlig sektor og fagmiløene må tydeliggjøres. Kapitlet skal også spesifisere de planlagte tiltakene for kommunikasjon og utnyttelse av prosjektresultatene.

* 1. **Virkninger og effekter** **av de** **foreslåtte** **aktivitetene**
* Med utgangspunkt i beskrivelsen av prosjektmål og nyskaping i kapittel 1, beskrive klart hvorfor og hvordan prosjektet vil møte viktige behov for forskning og utdanning for det aktuelle næringlslivet prosjektet retter seg mot og/eller fremtidige faglige utfordringer og hvordan innvirkningen på forskningsområdet/behovet vil være, hvis vellykket.
* Basert på kunnskapsbehov og utfordringer i pkt. 1.1., beskriver hvorfor og hvordan prosjektresultatene, hvis de oppnås, har potensial til å møte de nevnte næringslivsutfordringene.
* Beskrive hvorfor og hvordan effektene vil kunne bidra til fremtidig verdiskaping i næringsliv, offentlig sektor og/eller sivilsamfunnet.
* Beskrive hvordan ny kunnskap og effektene av prosjektet har potensial til å møte ett eller flere av FNs bærekraftsmål.
* Vær tydelig med å beskrive virkningene for samarbeidspartnerne og effektene for samfunnet – bærekraftig samfunnsutvikling.
  1. **Tiltak for kommunikasjon** **og utnyttelse av resultatene**
* Beskriv målgrupper og brukere av prosjektresultatene (i og/eller utenfor det faglige miljøet).
* Skisser omfang og plan for formidling, kommunikasjon og aktiviteter for å skape engasjement.
* Gi en kort beskrivelse av de planlagte aktivitetene som vil bidra til å realisere de potensielle virkningene av prosjektresultatene.
* Beskriv hvordan samarbeidspartnerne er involvert i formidlingen av og bruken av prosjektresultatene.

**Virkninger og effekter – vær oppmerksom på:**

Beskrivelsen av de potensielle effektene må være prosjektspesifikk og relatert til den planlagte forskningen og aktivitetene. Generelle vurderinger av fordelene ved forskningen/aktivitetene i en bredere kontekst, må unngås. Virkninger for regionalt næringslivet og effekter for samfunnet er kjernen.

De 17 FNs bærekraftsmål gir et globalt veikart for en bedre fremtid for alle (https://www.un.org/sustainabledevelopment/). Beskriv hvordan kunnskapen og resultatene som genereres i dette prosjektet kan bidra til å løse utfordringer og/eller belyse viktige problemstillinger knyttet til ett eller flere av FNs bærekraftsmål.

### Gjennomføring

I dette kapitlet skal dere gi en beskrivelse av prosjektgruppen, målene, aktivitetene og planen og hvordan prosjektet organiseres, gjennomføres og ledes.

* 1. **Prosjektleder og prosjektgruppe**
* Beskriv prosjektlederens kompetanse og erfaring, med å lede samarbeidsprosjekter for å utfylle informasjonen i CV-en.
* Beskriv prosjektets kompetanse, inkludert samarbeidspartnere, for å utfylle informasjonen i CV-ene. Beskriv spesielt hvordan deltagerne utfyller hverandre i kontekst av det foreslåtte prosjektet.
  1. **Prosjektorganisering, planer, budsjett og styring/ledelse**
* Beskriv arbeidsplanen ved hjelp av Gantt-diagram(r) eller ved hjelp av en annen visuell presentasjon som viser sammenhengen mellom mål, delmål, problemstillinger, milepæler og aktiviteter.
* Beskriv kort, hvis relevant, hvordan dette prosjektet henger sammen med andre prosjekter i virkemiddelapparatet.
* Beskriv ressursdisponeringen med hensyn til aktiviteter i arbeidspakkene.
* Gi en kort oversikt over evt. forskningsinfrastruktur/labratorier ol. og andre ressurser som vil være avgjørende for å gjennomføre det foreslåtte prosjektet.
* Beskriv organisering og ledelsesstruktur. Hvordan skal ledelse og koordinering gjennomføres og hvordan skal prosjektet kommuniserer godt internt Lag gjerne et prosjektkart som viser organisering og kommunikasjon.
* Beskrive hvordan samarbeidspartnerne skal delta i gjennomføringen og styringen av prosjektet.
* Bekriv og forklar hvorfor samarbeidspartnerne er viktige for å gjennomføre de konkrete aktivitetene og for å utnytte resultatene – skape virkninger og effekter (se pkt. 2.2).

**Implementering – vær oppmerksom på:**

Unngå å gjenta informasjon som står i CV-ene. Fokuser på de konkrete rollene og oppgavene og på hvordan prosjektgruppen, inkludert sentrale samarbeidspartnere, er egnet og tilstrekkelig for prosjektet.

Ambisjonene og målene dere har med prosjektet, beskrevet i kapittel 1, bør være realistiske når det gjelder ressurser som personell, kompetanse, forskningsinfrastruktur, økonomi osv., som beskrevet i dette kapitlet.